Diari Oficial de la Generalitat Valenciana


Sumari del DOGV 4243, del 07-05-2002 (2002/4392)

Informació pública de la convocatòria per a proveir en propietat, mitjançant concurs-oposició, una plaça de tècnic de prevenció de riscs laborals en l'especialitat d'Ergonomia i Psicosociologia, vacant en la plantilla de funcionaris d'aquest ajuntament, pertanyent a l'escala d'administració especial, subescala tècnica, tècnic mitjà, enquadrada en el grup B.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4392


Data del document
:   04-04-2002

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * concurs administratiu
    * professió tècnica

Informació pública de la convocatòria per a proveir en propietat, mitjançant concurs-oposició, una plaça de tècnic de prevenció de riscs laborals en l'especialitat d'Ergonomia i Psicosociologia, vacant en la plantilla de funcionaris d'aquest ajuntament, pertanyent a l'escala d'administració especial, subescala tècnica, tècnic mitjà, enquadrada en el grup B. [2002/X4392]
  
La Comissió de Govern, en sessió duta a terme el dia 1 de febrer de 2002, adoptà, entre altres l'acord de convocar, per a proveir en propietat una plaça de tècnic de prevenció de riscos laborals en l'especialitat d'Ergonomia i Psicosociologia, de conformitat amb l'oferta d'ocupació pública per a l'exercici 1999 d'aquest ajuntament.
  
Nombre de places: una.
  
Forma de selecció: concurs-oposició.
  
Bases: regiran les bases aprovades per la Comissió de Govern en sessió ordinària duta a terme el dia 1 de febrer de 2002, i publicades íntegres al Butlletí Oficial de la Província número 37, de data 26 de març de 2002.
  
Drets d'examen: 18.03 euros/3.000 pessetes (compte denominació: Oposicions i Concursos, Ajuntament de Castelló, Entitat Bancaixa, número 2077 0580 42 0241250042).
  
Ordre d'actuació: l'ordre d'actuació dels opositors començarà per aquell el primer cognom del qual comence per la lletra ?C- segons l'establert en la Resolució de la Conselleria de Justícia i Administracions Públiques, i continuarà per ordre alfabètic.
  
Participants: Els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest ajuntament (Registre General), i hauran d'adjuntar resguard justificatiu d'haver pagat els drets d'examen. Si el pagament s'efectuà mitjançant gir postal o telegràfic, es consignarà el número de gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini indicat per a presentar-hi instàncies, i que hi conste el torn pel qual accedeixen.
  
Termini: el termini de presentació de sol·licituds serà de vint dies naturals comptats a partir de l'endemà de la publicació d'aquest anunci al Boletín Oficial del Estado.
  
Els successius anuncis es publicaran al Butlletí Oficial de la Província de Castelló, i al tauler d'anuncis d'aquest ajuntament d'acord amb la legislació aplicable.